b'\n_START_ARTICLE_\nSuomalaiset NHL-kaudella 2012\xe2\x80\x932013\n_START_PARAGRAPH_\nT\xc3\xa4m\xc3\xa4 artikkeli kertoo suomalaisista pelaajista NHL- j\xc3\xa4\xc3\xa4kiekkoliigassa kaudella 2012\xe2\x80\x932013._NEWLINE_NHL:n kaudella 2012-13 liigassa pelasi 31 suomalaispelaajaa. Lis\xc3\xa4ksi NHL-kaudella 2012-13 NHL-joukkueidensa kokoonpanoissa olivat my\xc3\xb6s suomalaispelaajat Jani Hakanp\xc3\xa4\xc3\xa4 sek\xc3\xa4 Petteri Nokelainen, mutta he eiv\xc3\xa4t kuitenkaan p\xc3\xa4\xc3\xa4sseet pelaavaan kokoonpanoon. NHL-kaudella 2012-13 NHL:ss\xc3\xa4 toim my\xc3\xb6s ensimm\xc3\xa4inen suomalainen ja my\xc3\xb6s kautta-aikojen ensimm\xc3\xa4inen eurooppalainen GM eli joukkueen toimitusjohtaja, joka vastaa joukkueen pelaajahankinnoista, pelaajasopimuksista jne., kun Jarmo Kek\xc3\xa4l\xc3\xa4inen pestattiin kesken kauden Columbus Blue Jacketsin toimitusjohtajan teht\xc3\xa4viin. Lis\xc3\xa4ksi suomalainen entinen pelaaja Teppo Numminen kuului kaudella 2012-13 NHL-seura Buffalo Sabresin valmennustiimiin._NEWLINE_Suomalaispelaajista 16 selvisi joukkueidensa kanssa mukaan my\xc3\xb6s NHL:n pudotuspeleihin. J\xc3\xa4\xc3\xa4kiekon MM-kisoihin 2013 Suomea l\xc3\xa4hti edustamaan kaksi NHL-pelaajaa Phoenix Coyotesin Lauri Korpikoski sek\xc3\xa4 Minnesota Wildin Mikael Granlund.'